**ТВОРЧЕСКА БИОГРАФИЯ**

**на**

**ПЕТЪР ВЪЛЧАНОВ – председател на комисията**

**Петър Вълчанов** е българскисценарист, продуцент, монтажист и режисьор. Роден на 15 май, 1982 г. в гр. Пловдив в семейството на художника Вълчан Петров и актрисата Иванка Братоева, Петър завършва художествената гимназия в града, след което се мести в София, където следва Филмова и телевизионна режисура при акад. Людмил Стайков в НАТФИЗ „Кръстьо Сарафов“. Там Петър се запознава с Кристина Грозева, с която се превръщат в неразривен творчески тандем и през 2009 г. основават продуцентската компания Абраксас Филм, чрез която продуцират всичките си игрални филми до момента.

Заедно с Кристина Грозева, Петър Вълчанов е автор на филмите "Урок" (награда за най- добър дебют МФФ Сан Себастиан 2014, специална награда МФФ Токио 2014, награда „Ингмар Бергман“ за най-добър дебют – МФФ Гьотеборг 2015), "Слава" (световна премиера МФФ Локарно 2016, голямата награда на МФФ Хихон 2016, голямата награда на МФФ Лез Арк 2016, голямата награда за МФФ Единбург 2017) и "Бащата" (Кристален глобус за най-добър филм на МФФ Карлови Вари 2019, номинация за най- добър чуждоезичен филм на Бразилската филмова академия 2021)

Петър Вълчанов е член на Европейската филмова академия.